《雨中偶成》
宋代·胡宏

春来连日雨沉沉，撩我襟怀转不禁，
布谷蜀来知有意，长虹吴下故为淫。
梅香白转千门玉，柳色黄深两壁金。
此景若人真会得，东风谁是不知心。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。